CELEX: 
Language: bg
Date: 2021-11-18 00:00:00
Title: ДЕЛЕГИРАН РЕГЛАМЕНТ (ЕС) .../... НА КОМИСИЯТА за изменение на Регламент (ЕС) 2017/1938 на Европейския парламент и на Съвета по отношение на състава на рисковите групи

ОБЯСНИТЕЛЕН МЕМОРАНДУМ
            
            
               1.КОНТЕКСТ НА ДЕЛЕГИРАНИЯ АКТ
            
            
               С Регламент (ЕС) 2017/1938 на Европейския парламент и на Съвета от 25 октомври 2017 г. относно мерките за гарантиране на сигурността на доставките на газ („регламентът“)
                  1
                се създава механизъм за сигурност на доставките на газ в Съюза, който се основава на концепцията за установяване и предвиждане на рисковете („основан на риска подход“). След като рисковете бъдат установени и оценени на регионално и национално равнище, следващата стъпка за държавите членки е да предприемат подходящи превантивни мерки за намаляване на вероятността от осъществяване на рисковете, както и да предвидят спешни мерки, които ще позволят да се сведат до минимум или да се премахнат последиците от евентуално прекъсване на доставките на газ. Тези мерки трябва да бъдат описани в националните превантивни планове за действие и планове за действие при извънредни ситуации („национални планове“).
            
            
               Регионалното сътрудничество, в дух на солидарност, е водещ принцип на регламента. Съвместната оценка на свързаните рискове на регионално равнище прави оценката на риска по-всеобхватна и по-точна и гарантира, че държавите членки са по-добре подготвени за всякакви кризи. Освен това в случай на извънредна ситуация един координиран и предварително съгласуван подход по отношение на сигурността на доставките гарантира съгласувана реакция, оптимизира ресурсите, прави мерките по-ефективни и намалява риска от отрицателни странични ефекти, каквито чисто националните мерки биха могли да окажат в съседните държави членки.
            
            
               За да се структурира изготвянето на съвместни оценки на риска и да се улесни регионалното сътрудничество, в приложение I към регламента са създадени тринадесет регионални рискови групи, разделени на четири регионални категории: изток, Северно море, Северна Африка и югоизток. Тези рискови групи са основата за засилено регионално сътрудничество и дават възможност за постигане на съгласие относно подходящи и ефективни трансгранични мерки във всички засегнати държави членки в рамките на рисковите групи или извън рисковите групи по коридорите за спешно снабдяване.
            
            
               Рисковите групи отразяват основните транснационални рискове за сигурността на доставките на газ в Съюза; техният състав се основава на основните източници и маршрути за доставка на газ. Всяка рискова група включва онези държави членки по даден коридор, които могат да играят стратегическа роля в случай на криза с доставките на газ. Съгласно член 3, параграф 8 от регламента Комисията е оправомощена да актуализира състава на рисковите групи, за да отрази развитието на основните транснационални рискове.
            
            
               В член 7, параграф 2 от регламента от държавите членки в рамките на всяка рискова група се изисква да оценяват съвместно всички съответни рискови фактори, като природни бедствия, технологични, търговски, социални, политически и други рискове, които биха могли да доведат до реализирането на големия транснационален риск за сигурността на доставките, за който е създадена рисковата група („обща оценка на риска“).
            
            
               За да е осъществимо регионалното сътрудничество, в член 7, параграф 2 от държавите членки се изисква да се споразумеят за механизъм за сътрудничество в рамките на всяка рискова група. Този механизъм трябва да бъде разработен достатъчно своевременно, за да позволи извършването на общата оценка на риска и обсъждането и договарянето на подходящи и ефективни трансгранични мерки, които ще изискват съгласието на всяка заинтересована държава членка и ще трябва да бъдат включени в регионалните раздели на националните планове.
            
            
               Както е предвидено в член 7, параграф 1 от регламента, през 2017 г. Европейската мрежа на операторите на преносни системи за газ (ЕМОПС за газ) проведе за първи път симулация в целия Съюз на сценариите за прекъсване на доставките на газ и срив на инфраструктурата. При симулацията бяха определени и оценени коридорите за спешно снабдяване с газ и бе установено кои държави членки могат да се справят с установените рискове. Сценариите за прекъсване на доставките на газ и срив на инфраструктурата и методологията за симулацията бяха определени от ЕМОПС за газ в сътрудничество с Координационната група по природния газ (КГПГ). 
            
            
               При първата симулация на ЕМОПС за газ в целия Съюз бяха разгледани газовите инфраструктури, които са били в експлоатация по различните газови коридори на 1 октомври 2017 г. Тази първа симулация в целия Съюз на сценариите за прекъсване на доставките на газ и срив на инфраструктурата бяха отправната точка за изготвянето на първите „общи оценки на риска“ в рамките на всяка рискова група и на националните оценки на риска, които бяха завършени от повечето държави членки през 2019 г. и 2020 г. Тези оценки на риска, от своя страна, представляват основата за превантивните и спешните мерки, описани в националните планове (също завършени от повечето държави членки през 2019 г. и 2020 г.).
            
            
               През октомври 2020 г., по искане на КГПГ, ЕМОПС за газ изготви допълнение към симулацията в целия Съюз, за да се вземе предвид въздействието върху сигурността на доставките на няколко големи инфраструктури, които междувременно бяха въведени в експлоатация в Съюза. В допълнението са симулирани отново три сценария на прекъсване, за да се вземат предвид обектите, въведени в експлоатация през 2019 г.: „Балтийската връзка“, която свързва Финландия и Естония, и нов капацитет за внос на газ от Русия през Турция (TurkStream2) в България.
            
            
               Съгласно регламента цикълът на „симулацията в целия Съюз / общите оценки на риска / националните оценки на риска / националните планове“ трябва да се преразглежда на всеки четири години.
            
            
               Методологията и допусканията за симулацията на ЕМОПС за газ в целия Съюз, които трябва да бъдат завършени до ноември 2021 г., остават до голяма степен същите като приложените при първата симулация. При все това, въз основа на натрупания опит, в преразгледаната симулация в целия Съюз се разглеждат онези проекти, за които се очаква да бъдат в експлоатация към януари 2023 г. По този начин симулацията ще отразява във възможно най-голяма степен действителната конфигурация на коридорите за спешно снабдяване с газ към момента на прилагане на следващите национални планове (които се очаква да бъдат въведени в рамките на подготовката за зимата на 2023/24 г.). Изборът на съответните проекти се основава на техническите данни, предоставени на ЕМОПС за газ от предприемачите в контекста на подготовката на предстоящия десетгодишен план за развитие на мрежата на ЕМОПС за газ (TYNDP)
                  2
               .
            
            
               Анализът на новите големи газови инфраструктури, които бяха въведени в експлоатация от 2017 г. насам, както и очакваното въздействие на онези, които ще бъдат въведени в експлоатация през идните месеци и до края на декември 2022 г., показва, че са налице нови коридори за спешно снабдяване, които потенциално ще окажат въздействие върху потоците на газ при извънредни ситуации. В същото време нови междусистемни връзки разширяват списъка на държавите членки, които могат да допринесат за преодоляване на потенциалните сривове по основните маршрути за доставка на газ. 
            
            
               Вследствие на това съставът на някои рискови групи, както е определен в приложение I към регламента, трябва да бъде изменен, за да се отрази ролята, която някои допълнителни държави членки могат да имат по определени коридори за снабдяване, и да се даде възможност на тези държави да допринесат за общите оценки на риска на тези рискови групи и за съвместното определяне на регионални превантивни и спешни мерки.
            
            
               Обединеното кралство престана да бъде държава — членка на Европейския съюз, считано от 1 февруари 2020 г. От съображения за правна сигурност то следва да бъде заличено от списъците на държавите членки в приложение I.
            
            
               2.КОНСУЛТАЦИИ ПРЕДИ ПРИЕМАНЕТО НА АКТА
            
            
               КГПГ
                  3
                беше създадена с член 4 от регламента, за да се улесни координацията на мерките, свързани със сигурността на доставките на газ. Тя се състои от представители на държавите членки, Агенцията за сътрудничество между регулаторите на енергия (ACER), ЕМОПС за газ и представителни органи на газовата промишленост и на съответните клиенти
                  4
               .
            
            
               Съгласно член 4, параграф 4 от регламента Комисията може да свика КГПГ в състав, ограничен до представителите на държавите членки.
            
         
         
            
               Въздействието на новите инфраструктури върху съществуващите коридори за спешно снабдяване, разгледани в приложение I, беше обсъдено на три редовни заседания на КГПГ през 2020 г. в контекста на обсъжданията относно допълнението на ЕМОПС за газ от 2020 г. към първата симулация в целия Съюз на сценариите за прекъсване на доставките и срив на инфраструктурата.
            
            
               Методологията и допусканията за симулацията на ЕМОПС за газ през 2021 г. в целия Съюз бяха представени и обсъдени на редовно заседание на КГПГ на 6 май 2021 г. Наред с други аспекти на методологията обсъжданията обхванаха включването в симулацията на инфраструктурите, които се очаква да бъдат въведени в експлоатация през 2023 г., както и логичното въздействие на този избор върху състава на рисковите групи. Службите на Комисията представиха процедурата и прогнозния график за актуализиране на рисковите групи. След заседанието КГПГ разполагаше с двуседмичен срок да представи писмено коментарите си
                  5
               .
            
            
               КГПГ получи проекта за актуализация на рисковите групи по електронната поща на 13 юли 2021 г.
                  6
               , както и на 19 август 2021 г., заедно с поканата за заседание на КГПГ в ограничен състав чрез приложението AGM.
            
            
               Беше определен четириседмичен период за обществено обсъждане от 20 юли 2021 г. до 17 август 2021 г. Като цяло коментарите бяха в подкрепа на планираните промени
                  7
               .
            
            
               На 2 септември 2021 г. под формата на уебконференция се проведе заседание на КГПГ, ограничено до представителите на държавите членки и ЕМОПС за газ (като наблюдател).
            
            
               Комисията взе под внимание мненията на Германия, Унгария и Нидерландия, вписани в протокола от заседанието, и стигна до заключението, че проектът за делегиран регламент е подкрепен като цяло.
            
            
               Що се отнася по-специално до членството на Унгария в Трансбалканската група, Комисията взе под внимание информацията, според която допълнителният капацитет за обратен поток в точката на междусистемно свързване между Унгария и Румъния не се очаква да бъде завършен до януари 2023 г.
            
            
               Европейският парламент и Съветът бяха информирани за заседанията на КГПГ, на които беше обсъден настоящият проект на делегиран акт, и двете институции получиха всички съответни документи едновременно с експертите от държавите членки в съответствие с Междуинституционалното споразумение за по-добро законотворчество от 2016 г. и Общото споразумение относно делегираните актове, приложено към него.
            
            
               3.ПРАВНИ ЕЛЕМЕНТИ НА ДЕЛЕГИРАНИЯ АКТ
            
            
               С член 3, параграф 8 от регламента Комисията се оправомощава да приема делегирани актове в съответствие с член 19 („Упражняване на делегирането“) с цел да актуализира посочения в приложение I състав на рисковите групи, като изменя посоченото приложение с оглед да отрази развитието на големите транснационални рискове за сигурността на доставките на газ в Съюза и тяхното въздействие върху държавите членки и като взима предвид резултатите от провежданата от ЕМОПС за газ симулация в целия Съюз на сценариите за прекъсване на доставките на газ и срив на инфраструктурата в съответствие с член 7, параграф 1. Преди да пристъпи към актуализиране, Комисията провежда консултации с КГПГ в състава, посочен в член 4, параграф 4 от регламента, относно предвидената актуализация.
            
            
               Целта на настоящия делегиран регламент е да се измени приложение I към регламента, като се добавят определени държави членки към няколко рискови групи, за да се вземат предвид въздействието, което новите и бъдещите газови инфраструктури се очаква да окажат върху газовите потоци в рамките на съответните коридори за спешно снабдяване с газ, определени в приложение I, както и потенциалният принос на тези държави членки в случай на прекъсване на доставките по тези коридори, както е обяснено в следващите параграфи. Освен това рисковите групи следва да бъдат изменени, за да се отрази оттеглянето на Обединеното кралство от Европейския съюз.
            
            
               „Балтийската връзка“, свързваща газопреносните системи на Финландия и Естония, влезе в експлоатация през декември 2019 г., а нейното въздействие в случай на прекъсване на доставките, засягащо „Североизточната група“, вече беше анализирано в допълнението от 2020 г. към първата симулация на ЕМОПС за газ в целия Съюз. Тази нова инфраструктура обосновава добавянето на Финландия към „1б) рискова група Беларус“.
            
            
               Една от основните предстоящи инфраструктури с въздействие върху състава на някои рискови групи е проектът „Балтийска тръба“, чрез който ще се транспортира газ от Норвегия до Дания (и Швеция) и през Балтийско море до Полша. Преносът на газ чрез двупосочния газопровод между Дания и Полша се очаква да започне през 2022 г.
            
            
               Друга основна предстояща инфраструктура, която обосновава някои промени, е газопроводът „Газова междусистемна връзка Полша – Литва“ (GIPL); тази двупосочна газова инфраструктура е проект от общ интерес (ПОИ), който ще свърже газопреносните системи на Полша и Литва и се очаква да влезе в експлоатация до края на 2022 г. 
            
            
               Въздействието на тези две предстоящи основни инфраструктури обосновава следните промени.
            
            
               По отношение на рисковите групи, свързани с доставките на газ от изток (точка 1 от приложение I): 
            
            
               Дания и Швеция трябва да бъдат добавени към „а) рискова група Украйна“ и към „б) рискова група Беларус“.
            
            
               Чехия, Дания, Германия, Полша, Словакия и Швеция трябва да бъдат добавени към „г) Североизточна рискова група“.
            
            
               Що се отнася до рисковите групи, свързани с доставките на газ от Северно море (точка 2 от приложение I), Полша следва да бъде добавена към „а) рискова група Норвегия“ и „в) рискова група Дания“.
            
            
               Освен това, като се има предвид двупосочният капацитет между Румъния и Унгария, съществуващ в точката на междусистемно свързване Csanádpalota (ПОИ, свързан с преносния коридор „ROHUAT/BRUA“)
                  8
               , който е в експлоатация от ноември 2020 г., би било уместно Унгария да бъде член на Трансбалканската рискова група, свързана с доставките на газ. 
            
         
         
            
               Накрая, след оттеглянето на Обединеното кралство от Европейския съюз, считано от 1 февруари 2020 г., тази трета държава престана да бъде член на „а) рискова група Норвегия“ и „г) рискова група Обединеното кралство“. Приложение I трябва да бъде изменено, за да се отрази това.
            
            
               Очаква се тези промени в състава на рисковите групи да окажат значителни и положителни последици върху сигурността на доставките на газ в Съюза. Тези промени ще позволят на повече държави членки да допринесат за работата на рисковите групи, към които са добавени. Тези държави членки ще могат да изразяват мнението си в преразгледаните механизми за регионално сътрудничество, а техният принос ще спомогне за подобряване на качеството и точността на общите оценки на риска. Въпреки че може да се стигне до допълнителна административна тежест за някои държави членки, това очевидно се компенсира от факта, че участието им в допълнителни групи ще доведе до по-голяма и по-надеждна готовност за извънредни ситуации: на практика преразгледаните общи оценки на риска (които трябва да бъдат извършени до октомври 2022 г.) ще бъдат по-реалистични и точни, като включат перспективата на всички държави членки, които през 2023 г. ще бъдат свързани към съответния коридор за спешно снабдяване. Това от своя страна ще бъде от полза за националните оценки на риска и ще осигури солидна основа за изготвянето на националните планове, които трябва да бъдат съобщени на Комисията през март 2023 г.
            
            
               Актът попада в обхвата на делегираните правомощия, предоставени на Комисията по силата на член 3, параграф 8 и член 19 от регламента, и не надхвърля необходимото за постигане на целта на тези разпоредби.
            
            
               Настоящият делегиран акт изменя и заменя разпоредбите на регламента и поради това е целесъобразно да се действа с делегиран регламент.
            
            
               ДЕЛЕГИРАН РЕГЛАМЕНТ (ЕС) .../... НА КОМИСИЯТА
            
            
               от 18.11.2021 година
            
            
               за изменение на Регламент (ЕС) 2017/1938 на Европейския парламент и на Съвета по отношение на състава на рисковите групи
            
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               като взе предвид Регламент (ЕС) № 2017/1938 на Европейския парламент и на Съвета от 25 октомври 2017 г. относно мерките за гарантиране на сигурността на доставките на газ и за отмяна на Регламент (ЕС) № 994/2010
                  9
               , и по-специално член 3, параграф 8 от него,
            
            
               като има предвид, че:
            
            
               (1)Регионалното сътрудничество, в дух на солидарност, е основен принцип, на който се основава механизмът за сигурност на доставките на газ, установен с Регламент (ЕС) 2017/1938. За да може регионалното сътрудничество да функционира на практика, в приложение I към посочения регламент са определени тринадесет рискови групи, съответстващи на четири основни коридора за спешно снабдяване с газ. За всяка рискова група в приложение I са изброени държавите членки, които може да бъдат засегнати или да играят роля в случай на прекъсване на доставките по коридора, или и двете. Съгласно член 3, параграф 8 от Регламент (ЕС) 2017/1938 Комисията се оправомощава да приема делегирани актове, за да актуализира състава на тези рискови групи. 
            
            
               (2)След приемането на Регламент (ЕС) 2017/1938 в експлоатация влязоха нови големи газови инфраструктури, а през следващите месеци се очаква да бъдат пуснати в експлоатация няколко инфраструктури. Тези инфраструктури създават нови коридори за спешно снабдяване. Те също така оказват въздействие върху държавите членки, които може да бъдат засегнати или да допринесат за преодоляване на потенциалните прекъсвания по основните маршрути за доставка на газ.
            
            
               (3)Съгласно член 7, параграф 1 от Регламент (ЕС) 2017/1938 до ноември 2021 г. Европейската мрежа на операторите на преносни системи за газ (ЕМОПС за газ) трябва да извърши преразгледана симулация в целия Съюз на сценариите за прекъсване на доставките на газ и срив на инфраструктурата. При симулацията ще се вземат предвид развитието на газовите инфраструктури на Съюза от 2017 г. насам и въздействието му върху различните коридори за спешно снабдяване с газ. Симулацията ще обхване и всички газови инфраструктури, които се очаква да бъдат в експлоатация към януари 2023 г. 
            
            
               (4)Въздействието на новите и предстоящите газови инфраструктури върху коридорите за спешно снабдяване с газ, както е отразено в симулациите на ЕМОПС за газ в целия Съюз, обосновава съответно адаптиране на състава на рисковите групи. 
            
            
               (5)Въздействието на новите газови инфраструктури върху състава на определени рискови групи беше обсъдено на няколко редовни заседания на Координационната група по природния газ (КГПГ) през 2020 г. и 2021 г. Съдържанието на настоящия акт беше обсъдено на заседание на КГПГ, ограничено до представителите на държавите членки и ЕМОПС за газ, като наблюдател.
            
            
               (6)Обединеното кралство престана да бъде държава — членка на Съюза, считано от 1 февруари 2020 г. В интерес на правната сигурност то следва да бъде заличено от списъците на държавите членки в приложение I към Регламент (ЕС) 2017/1938.
            
            
               (7)Поради това Регламент (ЕС) 2017/1938 следва да бъде съответно изменен,
            
            
                ПРИЕ НАСТОЯЩИЯ РЕГЛАМЕНТ:
            
            
               Член 1
            
         
         
            
               Приложение I към Регламент (ЕС) 2017/1938 се заменя с текста в приложението към настоящия регламент.
            
            
               Член 2
            
            
               Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            
               Настоящият регламент е задължителен в своята цялост и се прилага пряко във всички държави членки.
            
            
               Съставено в Брюксел на 18.11.2021 година.
            
            
               
                     За Комисията
               
               
                     Председател
                     Ursula VON DER LEYEN
               
            
         
         
            
                  
                     (1)
                  
                        ОВ L 280, 28.10.2017 г., стр. 1.
               
               
                  
                     (2)
                  
                        Съгласно член 8, параграф 3, буква б) от Регламент (ЕО) № 715/2009 на Европейския парламент и на Съвета от 13 юли 2009 г. относно условията за достъп до газопреносни мрежи за природен газ и за отмяна на Регламент (ЕО) № 1775/2005 (ОВ L 211, 14.8.2009 г., стр. 36) ЕМОПС за газ разработва TYNDP на всеки две години.
               
               
                  
                     (3)
                  
                        Регистрационен номер на експертната група X01096.
               
               
                  
                     (4)
                  
                        Експертната група беше създадена за първи път през 2006 г.; настоящият състав е резултат от Решение на Комисията от 11 август 2011 г. за определяне на състава и на разпоредбите за работата на Координационната група по природния газ и за отмяна на Решение 2006/791/ЕО на Комисията, ОВ C 236, 12.8.2011 г., стр. 10.
               
               
                  
                     (5)
                  
                        Седем държави членки изпратиха коментари в писмен вид.
               
               
                  
                     (6)
                  
                        Приложено към електронно писмо, с което аташетата по енергетика към постоянните представителства към Европейския съюз се информират за предстоящото заседание на КГПГ в ограничен състав и се приканват да определят делегати. Обичайните делегати на държавите членки в КГПГ бяха в копие на електронното писмо.
               
               
                  
                     (7)
                  
                        Пет отговора — от гражданин и от четири промишлени асоциации.
               
               
                  
                     (8)
                  
                        Първата фаза на този проект осигури капацитет от 1,75 млрд. куб. метра годишно; очаква се капацитетът да нарасне до 4,4 млрд. куб. метра годишно през втората фаза.
               
               
                  
                     (9)
                  
                        ОВ L 280, 28.10.2017 г., стр. 1.
               
            
      
    ---documentbreak--- 
      
         
         
            
               ПРИЛОЖЕНИЕ 
            
            
               „ПРИЛОЖЕНИЕ 1
            
            
               Регионално сътрудничество
            
            
               Рисковите групи държави членки, които служат за основа на сътрудничеството, свързано с риска, както е посочено в член 3, параграф 7, са следните: 
            
            
               1. Рискови групи, свързани с доставките на газ от изток:  
            
            
               а)Украйна: България, Чехия, Дания, Германия, Гърция, Хърватия, Италия, Люксембург, Унгария, Австрия, Полша, Румъния, Словения, Словакия, Швеция; 
            
            
               б)Беларус: Белгия, Чехия, Дания, Германия, Естония, Латвия, Литва, Люксембург, Нидерландия, Полша, Словакия, Финландия, Швеция; 
            
            
               в)Балтийско море: Белгия, Чехия, Дания, Германия, Франция, Люксембург, Нидерландия, Австрия, Словакия, Швеция; 
            
            
               г)Североизточна: Чехия, Дания, Германия, Естония, Латвия, Литва, Полша, Словакия, Финландия, Швеция; 
            
            
               д)Трансбалканска: България, Гърция, Унгария, Румъния.
            
            
                
            
            
               2. Рискови групи, свързани с доставките на газ от Северно море: 
            
            
               а)Норвегия: Белгия, Дания, Германия, Ирландия, Испания, Франция, Италия, Люксембург, Нидерландия, Полша, Португалия, Швеция; 
            
            
               б)Нискокалоричен газ: Белгия, Германия, Франция, Нидерландия; 
            
            
               в)Дания: Дания, Германия, Люксембург, Нидерландия, Полша, Швеция; 
            
            
               г)Обединеното кралство: Белгия, Германия, Ирландия, Люксембург, Нидерландия.
            
            
            
               3. Рискови групи, свързани с доставките на газ от Северна Африка: 
            
            
               а)Алжир: Гърция, Испания, Франция, Хърватия, Италия, Малта, Австрия, Португалия, Словения; 
            
         
         
            
               б)Либия: Хърватия, Италия, Малта, Австрия, Словения. 
            
            
            
               4. Рискови групи, свързани с доставките на газ от югоизток: 
            
            
               а)Южен газов коридор — Каспийско море: България, Гърция, Хърватия, Италия, Унгария, Малта, Австрия, Румъния, Словения, Словакия; 
            
            
               б)Източно Средиземноморие: Гърция, Италия, Кипър, Малта.“